โรงเรียนอัสสัมชัญสมุทรปราการ

โรงเรียนอัสสัมชัญสมุทรปราการ (Assumption College Samutprakarn, ACSP) (ชื่อเดิม โรงเรียนอัสสัมชัญสำโรง, Assumption College Samrong, ACSR) เป็นโรงเรียนเอกชน ในเครือมูลนิธิคณะภราดาเซนต์คาเบรียลแห่งประเทศไทย ก่อตั้งเมื่อ พ.ศ. 2522 ตั้งอยู่ในหมู่บ้านทิพวัล หมู่ที่ 5 ตำบลเทพารักษ์ อำเภอเมืองสมุทรปราการ จังหวัดสมุทรปราการ โรงเรียนอัสสัมชัญสมุทรปราการเป็นสถาบันการศึกษา ลำดับที่ 13 ของมูลนิธิเซนต์คาเบรียลแห่งประเทศไทย นักเรียนที่โรงเรียนได้รับรางวัลหลากหลาย อาทิ การแข่งขันคณิตศาสตร์ และวิทยาศาสตร์โอลิมปิกระหว่างประเทศ ระดับประถมศึกษา ครั้งที่ 24 การแข่งขันคณิตศาสตร์ระหว่างประเทศ หรือ การจัดการแข่งขันประกวดสุนทรพจน์ภาษาอังกฤษโดยกระทรวงการต่างประเทศ เป็นต้น ประวัติโรงเรียน โรงเรียนอัสสัมชัญสมุทรปราการ ก่อตั้งขึ้นภายใต้ชื่อ โรงเรียนอัสสัมชัญสำโรง เมื่อวันที่ 12 ตุลาคม พ.ศ. 2521 บนเนื้อที่ 14 ไร่ 3 งาน 54 ตารางวา ซึ่งเป็นที่ดินที่นายประวิทย์ มาลีนนท์ ได้บริจาคให้แก่มูลนิธิคณะภราดาเซนต์คาเบรียลแห่งประเทศไทย พร้อมเงินจำนวน 3 ล้านบาท เพื่อให้มูลนิธิฯ เป็นผู้จัดดำเนินการจัดตั้งโรงเรียนอัสสัมชัญสมุทรปราการขึ้น ซึ่งในขณะนั้น ภราดาวิริยะ ฉันทวโรดม ดำรงตำแหน่งอธิการเจ้าคณะแขวงประเทศไทย และท่านได้มอบให้สถาปนิกเขียนแบบแปลนสมบูรณ์ ในเนื้อที่ดังกล่าว เริ่มแรกเปิดสอนตั้งแต่ ชั้นประถมศึกษาปีที่ 1 – 6 รวม 8 ห้องเรียน มีครูสอน 15 คน นักเรียนทั้งสิ้น 371 คน มีภราดาประทีป ม. โกมลมาศ เป็นเจ้าของและผู้รับใบอนุญาต ภราดาบัญชา แสงหิรัญ เป็นผู้จัดการ นายปรีชา บุญญะสิทธิ์ เป็นครูใหญ่ อยู่ในความควบคุมดูแลของภราดาวิริยะ ฉันทวโรดม อธิการเจ้าคณะแขวงคณะภราดาเซนต์คาเบรียลประเทศไทยในขณะนั้น ปัจจุบันโรงเรียนอัสสัมชัญสมุทรปราการ เปิดสอนนักเรียนตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ 6 ใน 2 หลักสูตรคือ MLP (Modern language Program) และ EP (English Program) รวมทั้งหมด 99 ห้องเรียน ปัจจุบันมีภราดา ดร.มณฑล ประทุมราช เป็นผู้อำนวยการ, ภราดาภาณุวัฒน์ เหมือนทับ เป็นรองผู้อำนวยการ และภราดากรกวี ยินดีเวท เป็นผู้ช่วยผู้อำนวยการ พื้นที่โรงเรียน ตั้งอยู่บนเนื้อที่ 23 ไร่ 3 งาน 81 ตารางวา ที่เลขที่ 419/1389 หมู่ที่ 5 ถนนเทพารักษ์ ตำบลเทพารักษ์ อำเภอเมืองสมุทรปราการ จังหวัดสมุทรปราการ 10270 (ตามประกาศกระทรวงมหาดไทย ลงวันที่ 18 สิงหาคม 2533) อาคารสถานที่ ปัจจุบันโรงเรียนมีอาคารใหญ่ 6 หลังใช้เป็นอาคารเรียน 4 หลัง อาคารอำนวยการ 1 หลัง อาคารกิจกรรมเสริม 1 หลัง หอประชุมและโภชนาการ 1 หลัง อาคารอัสสัมชัญ เป็นอาคารเรียนหลังแรกของโรงเรียน เริ่มก่อสร้างเพียงครึ่งหนึ่งของอาคาร และในปี พ.ศ. 2524 ได้ต่อเติมจนครบสมบูรณ์ตามที่วางโครงการไว้ ฯพณฯ สัญญา ธรรมศักดิ์ ประธานองค์มนตรี เป็นประธานในพิธีเปิด พระคาร์ดินัลไมเกิ้ล มีชัย กิจบุญชู ทำพิธีเสกอาคาร เมื่อวันที่ 22 สิงหาคม พ.ศ. 2522 อาคารอัสสัมชัญ เป็นอาคาร 4 ชั้น ชั้นล่างใช้เป็นห้องวัดผลวิจัย, ห้องสำนักผู้อำนวยการและผู้ช่วยผู้อำนวยการ, ห้องศูนย์วิทยสนเทศ, ห้องฝึกอบรม, ห้องนักข่าวไซเบอร์, ห้องผู้ช่วยฝ่ายวิชาการ, ห้องวารสาร, ห้องโสตทัศนูปกรณ์ และห้องสมุดระดับมัธยมศึกษา ชั้นที่ 2-4 ใช้เป็นห้องเรียนระดับชั้นมัธยมศึกษาปีที่ 4-6, ห้องทำงานครูระดับชั้นมัธยมศึกษาปีที่ 4-6, ห้องทำงานครูหมวดวิทยาศาสตร์ และห้องปฏิบัติการชีวะ-เคมี-ฟิสิกส์ อาคารเซนต์คาเบรียล เป็นอาคารสูง 5 ชั้น ก่อสร้างขึ้นในปี พ.ศ. 2528 ฯพณฯ พิชัย รัตตกุล รองนายกรัฐมนตรี เป็นประธานในพิธีเปิด พระคุณเจ้าลอเรนซ์ เทียนชัย สมานจิต ทำพิธีเสกอาคารเมื่อวันที่ 6 กรกฎาคม พ.ศ. 2528 ชั้นล่างเป็นโถงโล่งสำหรับกิจกรรม, ห้องพยาบาล, ห้องพักครู EP, ห้องปกครองวิชาการ EP และห้องสมุด EP ชั้น 2-5 ใช้เป็นห้องเรียนระดับประถมศึกษาปีที่ 1 - ชั้นมัธยมศึกษาปีที่ 6 หลักสูตร EP, ห้องทำงานครู EP และ ห้อง Albert Lawrence อาคารอำนวยการ เป็นอาคาร 3 ชั้น สร้างขึ้นพร้อมกับอาคารมงฟอร์ต เริ่มก่อสร้างเมื่อวันที่ 12 มกราคม พ.ศ. 2533 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จฯ เป็นองค์ประธานในพิธีเปิด พระคาร์ดินัลไมเกิ้ล มีชัย กิจบุญชู ทำพิธีเสกอาคาร เมื่อวันที่ 21 มกราคม พ.ศ. 2535 อาคารอำนวยการเป็นอาคารที่เชื่อมระหว่างอาคารอัสสัมชัญกับอาคารมงฟอร์ตชั้นล่างใช้เป็นสำนักงานฝ่ายธุรการ-ประชาสัมพันธ์ ชั้นที่ 2 ใช้เป็นห้องผู้อำนวยการ สำนักงานฝ่ายการเงิน ห้องรับรอง และห้องประชุมอำนวยการ ชั้นที่ 3 เป็นดาดฟ้าสำหรับใช้ในการเรียนการสอน อาคารมงฟอร์ต เป็นอาคารสูง 6 ชั้น สร้างขึ้นในคราวเดียวกับอาคารอำนวยการ ชั้นล่างเป็นห้องฝ่ายปกครอง ชั้นที่ 2-6 ใช้เป็นห้องเรียนระดับชั้นประถมศึกษาปีที่ 5-มัธยมศึกษาปีที่ 3, ห้องทำงานครูประถมศึกษาปีที่ 5-มัธยมศึกษาปีที่ 3, ห้องเรียนคอมพิวเตอร์ 1-5 เครื่อง PC & Mac ภายในอาคารมีลิฟท์ไว้อำนวยความสะดวกด้วย อาคารหลุยส์ มารี เป็นอาคารสูง 4 ชั้น สร้างเสร็จเมื่อปี พ.ศ. 2542 ฯพณฯ พลเอกเปรม ติณสูลานนท์ ประธานองคมนตรีและรัฐบุรุษ ให้เกียรติเป็นประธานในพิธีเปิด ทำพิธีเสกอาคารในวันที่ 2 สิงหาคม พ.ศ. 2542 ชั้นล่างใช้เป็นโภชนาคาร และสโมสรครู ชั้นที่ 2 เป็นห้องศิลปะ การงาน ดนตรี และ Math center ชั้นที่ 3 ใช้เป็นแหล่งการเรียนรู้ และห้องหน่วยงานแนะแนว ชั้น 4 เป็นหอประชุมรัชตสมโภช ปัจจุบันได้ทำการก่อสร้างต่อเติมอาคาร ชั้นที่ 1 เป็นโรงอาหารต่อจากตึกเก่า ชั้น 2-3 เป็นห้องสมุดประถม และมัธยม ชั้นที่ 4 เป็นศูนย์ดนตรีไทย และชั้นที่ 5 เป็นศูนย์ดนตรีสากล อาคารหลุยส์ ชาแนล เป็นอาคารสูง 6 ชั้น สร้างเสร็จเมื่อปี พ.ศ. 2550 พระคาร์ดินัล ไมเกิ้ล มีชัย กิจบุญชู เป็นประธานในพิธีวางศิลาฤกษ์ พระคุณเจ้าฟิลิป บรรจง ไชยรา ทำพิธีเสกอาคาร เมื่อวันที่ 5 กันยายน พ.ศ. 2551 และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธานพิธีเปิดอาคารฯ วันพุธที่ 2 กันยายน พ.ศ. 2552 ชั้นล่างเป็นห้องปฏิบัติธรรม ชั้น 2-5 ใช้เป็นห้องเรียนระดับชั้นประถมศึกษาปีที่ 1-4 ส่วนชั้น 6 ใช้เป็นห้องปฏิบัติการวิทยาศาสตร์ ประถมและมัธยม, ห้องปฏิบัติการคอมพิวเตอร์ 6 (MAC APPLE) และห้องพักครูวิทยาศาสตร์ สนามกีฬา Sport Center สร้างในสมัย ภราดา ผศ. ดร. วินัย วิริยวิทยาวงศ์ ใช้ในงานพิธีต่างๆ และการแข่งกีฬาบาสเกตบอล โดยมี Score board แบบดิจิตอลทันสมัยด้วย ตั้งอยู่หลังอาคารหลุยส์ ชาแนล เป็นสนามที่มีหลังคาคลุมลักษณะเป็นโดม ระยะเวลาในการสร้างโดยประมาณครึ่งปี สนามเด็กเล่น Fun & Health land เป็นสนามเด็กเล่นที่ตั้งอยู่หน้าอาคารหลุยส์ มารี เปิดใช้วันที่ 1 มกราคม พ.ศ. 2555 ปัจจุบันได้ทำการรื้อถอนไปอยู่ที่สระว่ายน้ำ อาคารศักดานุสรณ์ เพื่อต่อเติมอาคารหลุยส์มารี อาคารศักดานุสรณ์ สร้างขึ้นแทนอาคารชั้นเดียวเก่าข้างอาคารเซนต์คาเบรียล เป็นอาคารสูง 2 ชั้น สร้างเพื่อเป็นเกียรติและอนุสรณ์แด่ ภราดาศักดา กิจเจริญ อดีตผู้อำนวยการ ชั้นล่างเป็นห้องอุปกรณ์การศึกษา, ห้องกิจกรรม, ห้องลูกเสือ-รักษาดินแดน, ห้องฝ่ายบริหารทั่วไป, ห้องพลศึกษา และห้องประชุมศักดา ปฏิบัติการฟิตเนสทันสมัย ชั้น 2 เป็นห้องฟิตเนสทันสมัย ชั้น 3 เป็นสระว่ายน้ำขนาดมาตรฐาน 2 สระ สร้างเพื่อรองรับความต้องการของนักเรียน และผู้ปกครอง โดยในวันที่ 30 พฤษภาคม พ.ศ. 2557 ได้รับเกียรติจากพระคุณเจ้าฟรังซิสเซเวียร์ เกรียงศักดิ์ โกวิทวาณิช อัครมุขนายกมิสซังโรมันคาทอลิกกรุงเทพฯ เป็นองค์ประธานในพิธีวางศิลาฤกษ์อาคาร และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธานพิธีเปิดอาคารศักดานุสรณ์และอาคารต่อเติมหลุยส์ มารี วันศุกร์ที่ 7 กรกฎาคม พ.ศ. 2560 บุคคลจากโรงเรียนอัสสัมชัญสมุทรปราการ ทำเนียบผู้อำนวยการ/คณะภราดาโรงเรียน โดยอยู่ภายใต้ความควบคุมดูแลของ ภราดา ดร.เดชาชัย ศรีพิจารณ์ ประธานมูลนิธิคณะเซนต์คาเบรียลแห่งประเทศไทยคนปัจจุบัน* บุคคลสำคัญที่จบการศึกษาจากโรงเรียน วงการกีฬา สารัช อยู่เย็น นักฟุตบอลทีมชาติไทย ภูริพล บุญสอน นักวิ่งระยะสั้นทีมชาติไทย วงการบันเทิง อนุชิต สพันธุ์พงษ์ (โอ) (นักแสดง) การิน อัศวเรืองชัย (เบร็ทท์/บี) (วีเจ Channel V Thailand ) ณัทธร สมคะเน (ต๊ะ) (นักแสดง) อภิเชษฐ์ กิตติกรเจริญ (บิ๊ก ดีทูบี) (นักร้อง) (เสียชีวิตวันที่ 9 ธันวาคม พ.ศ. 2550) กวี ตันจรารักษ์ (บีม ดีทูบี) (นักร้อง) พัทวดี แก้วสุนทร (หลิง) (นักร้อง) โชติวุฒิ บุญญสิทธิ์ (นัท ซิงกูล่าร์) (มือกีต้าร์ชื่อดังของวงซิงกูล่าร์โดยมีนักร้องนำ คือ ซิน- ทศพร อาชวานันทกุล) กฤติยา วุฒิหิรัญปรีดา(มายด์)นักร้องวง คิส มี ไฟฟ์ (kiss me five) กำลังศึกษาอยู่คณะนิติศาสตร์ จุฬาลงกรณ์มหาวิทยาลัย ณภัทร นานาชิน (ถงถง) ผู้เข้าประกวด Utip Freshy Idol 4 กฤติกา ซิงห์ (เกรซ) (นักแสดง/ดารา) วิรากร คิ้วศุภกร (ฟร้อน) (รองอันดับ 1 มิสทีนไทยแลนด์ 2012/นักแสดง) ชนัญญา แสนเดช (บิว) (1 ใน 8 คนสุดท้ายจากเดอะสตาร์ค้นฟ้าคว้าดาวปี 10) จรูญวิทย์ พัวพันวัฒนะ (บิว) รองชนะเลิศอันดับที่ 2 The voice Thailand Season 3 อาดาวาน ฮาบิบซาเดห์ (ต้น) The voice Thailand Season 4 พิชชาภา พันธุมจินดา (แพร์) นักแสดงสังกัดช่อง 3 นันท์นภัส เลิศนามเชิดสกุล (มิวนิค) อดีตสมาชิกวง BNK48, นักแสดง ชัยสิทธิ์ จุนเจือดี (โอ๊ต) ช่างภาพระดับโลก ติด 1 ใน 20 ของการจัดอันดับ ช่างภาพที่ดีที่สุดในโลก จาก ISPWP วงมั่นคง ( ซัน,เบนซ์,ริว,ยู,ซุป,มด) รองชนะเลิศ Hotwave Music Award 2017 พิมพ์พนิต โชติสวัสดิ์ (เอย) อดีตผู้ประกาศข่าวช่อง NOW26 ป๊อป ปริญญา (pop musicman) นักร้อง นักแสดง อินฟลูชื่อดังในติ๊กต่อก ผู้ชนะเลิศอันดับ 1 รายการ Rangsit Grand Pix 2026 ณัฐกฤตา ศรีสยาม (แซมมี่) นักเต้น Dream Catcher กฤตานนท์ ห้าวหาญ (ทีออฟ) เด็กฝึก rookie เก่า Hero archawin ดารา พชรณัฏฐ์ เยียระติกานต์ (เป้ยเป้ย) อดีตสามเณรปลูกปัญญาธรรม ปี 3 พัฐฐากร เลิศอภิวรกร (เจมมีเล่ย์) คาบิว youtuber ชื่อดัง รางวัล พ.ศ. 2565 - สำนักงานคณะกรรมการการศึกษาขั้นพื้นฐาน - การแข่งขันคณิตศาสตร์ และวิทยาศาสตร์โอลิมปิกระหว่างประเทศ ระดับประถมศึกษา ครั้งที่ 24 พ.ศ. 2566 - สำนักงานคณะกรรมการการศึกษาขั้นพื้นฐาน - การแข่งขันคณิตศาสตร์ระหว่างประเทศ ระดับประถมศึกษาตอนปลาย และมัธยมศึกษาตอนต้น พ.ศ. 2568 - กระทรวงการต่างประเทศ - การจัดการแข่งขันประกวดสุนทรพจน์ภาษาอังกฤษ ดูเพิ่ม โรงเรียนอัสสัมชัญ มูลนิธิเซนต์คาเบรียล อ้างอิง แหล่งข้อมูลอื่น เว็บไซต์โรงเรียนอัสสัมชัญสมุทรปราการ แผนที่และภาพถ่ายทางอากาศของ โรงเรียนอัสสัมชัญสมุทรปราการ ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์